
Вучэбная праграма 
па вучэбным прадмеце «Чалавек і свет» 
для V класа ўстаноў адукацыі, 
якія рэалізуюць адукацыйныя праграмы агульнай сярэдняй адукацыі, 
з беларускай мовай навучання і выхавання


ГЛАВА 1
АГУЛЬНЫЯ ПАЛАЖЭННІ

1. Дадзеная вучэбная праграма па вучэбным прадмеце «Чалавек і свет» (далей – вучэбная праграма) прызначана для вывучэння зместу гэтага вучэбнага прадмета ў V класе ўстаноў адукацыі, якія рэалізуюць адукацыйныя праграмы агульнай сярэдняй адукацыі.
Вучэбная праграма ўстанаўлівае размеркаванне вучэбнага матэрыялу, прапануе паслядоўнасць вывучэння тэм, заснаваную на логіцы развіцця прадметнага зместу з улікам узроставых асаблівасцей вучняў.
У вучэбнай праграме на вывучэнне зместу вучэбнага прадмета «Чалавек і свет» (далей – вучэбны прадмет) вызначана 35 гадзін (1 гадзіна на тыдзень). 
Педагагічны работнік мае права пераразмеркаваць колькасць гадзін на вывучэнне тэм у межах агульнай колькасці вучэбных гадзін, вызначанай на вывучэнне чалавека і свету ў адпаведным класе, пры ўмове дасягнення вынікаў вучэбнай дзейнасці вучняў у адпаведнасці з патрабаваннямі, устаноўленымі ў вучэбнай праграме па кожнай тэме.
Вучэбны прадмет уваходзіць у склад прадметнай вобласці «Прыродазнаўчыя прадметы», аб’ектам вывучэння якой з’яўляецца прырода ў яе разнастайнасці і ўзаемасувязі.
2. Мэты вывучэння вучэбнага прадмета: фарміраванне пазнавальных інтарэсаў, інтэлектуальных і творчых здольнасцяў у працэсе правядзення назіранняў за аб’ектамі, працэсамі і з’явамі прыроды, станам навакольнага асяроддзя; фарміраванне і развіццё светапогляду вучняў, іх каштоўнаснага і цэласнага ўспрымання навакольнага свету, уменняў тлумачыць і апісваць працэсы і з’явы прыроды, навыкаў, якія дазваляюць выкарыстоўваць прыродазнаўчыя веды і ўменні ў паўсядзённым жыцці.
3. Задачы вывучэння вучэбнага прадмета:
развіццё здольнасцяў бачыць і разумець навакольны свет, усведамляць сваю ролю і прызначэнне ў свеце; умення выбіраць мэтавыя і сэнсавыя ўстаноўкі для сваіх дзеянняў і ўчынкаў; 
фарміраванне ўменняў прымяняць атрыманыя веды для тлумачэння з’яў прыроды, успрымання інфармацыі прыродазнаўчанавуковага і жыццёва значнага зместу;
развіццё прасторавага ўяўлення, інтэлектуальных, творчых здольнасцяў і крытычнага мыслення для ўспрымання і інтэрпрэтацыі прыродазнаўчанавуковай інфармацыі, авалодання практычнымі прыёмамі работы з картай, асэнсавання зместу карты;
развіццё ўмення весці назіранні і выказваць вынікі сваіх назіранняў рознымі спосабамі, выкарыстоўваць міжасобасныя формы ўзаемадзеяння і зносін у працэсе навучання;
фарміраванне функцыянальнай адукаванасці (прыродазнаўчанавуковай, экалагічнай, здароўезберагальнай, чытацкай, інфармацыйнай і іншых відаў функцыянальнай адукаванасці) з дапамогай прымянення ў адукацыйным працэсе ўнутрыпрадметных і міжпрадметных сувязяў. 
4. Фарміруемымі прыярытэтнымі відамі функцыянальнай адукаванасці пры вывучэнні вучэбнага прадмета з’яўляюцца прыродазнаўчанавуковая, экалагічная, здароўезберагальная, чытацкая і інфармацыйная.
Прыродазнаўчанавуковая адукаванасць фарміруецца з дапамогай практычнага выкарыстання прыродазнаўчанавуковых ведаў для вырашэння практычных задач; аналізу і тлумачэння прыродных з’яў з навуковага пункту гледжання; прымянення метадаў прыродазнаўчанавуковага даследавання, інтэрпрэтацыі атрыманых вынікаў і выкарыстання навуковых доказаў для атрымання вывадаў.
Экалагічная адукаванасць фарміруецца ў выніку авалодання навыкамі экалагічна мэтазгоднага ладу жыцця, бяспечнага для чалавека і навакольнага асяроддзя; стварэння ўмоў для праяўлення экалагічна адказных паводзін у навакольным асяроддзі на аснове разумення ўплыву біялагічных, хімічных і фізічных працэсаў на стан навакольнага асяроддзя.
Здароўезберагальная адукаванасць фарміруецца пры стварэнні ўмоў для ўсведамлення значнасці здароўя як каштоўнасці; набыцці ведаў, уменняў і вопыту дзейнасці, накіраваных на захаванне і ўмацаванне ўласнага здароўя і здароўя людзей. 
Чытацкая адукаванасць фарміруецца з дапамогай чытання, асэнсавання, ацэньвання і выкарыстання тэкстаў, рашэнні асобасных задач, усебаковага ўдзелу ў жыцці грамадства. 
Інфармацыйная адукаванасць фарміруецца з дапамогай пошуку, аналізу і ацэнкі прыродазнаўчанавуковай інфармацыі. 
5. Да фарміруемых кампетэнцый адносяцца кампетэнцыя грамадзянскасці, кампетэнцыя мыслення, кампетэнцыя эмацыянальнай рэгуляцыі, кампетэнцыя камунікацыі, кампетэнцыя кааперацыі, кампетэнцыя ўстойлівага асобаснага развіцця.
Кампетэнцыя грамадзянскасці фарміруецца з дапамогай выхавання адказных адносін да навакольнага асяроддзя і прыроды Беларусі, усведамлення ролі навуковых ведаў, у тым ліку ўкладу беларускіх вучоных у захаванне і вывучэнне прыроднай спадчыны.
Кампетэнцыя мыслення фарміруецца з дапамогай пазнання вучнямі сутнасці працэсаў і з’яў навакольнага свету як адзінай сістэмы ў развіцці, узаемасувязі і цэласнасці; развіцця крытычнага ўспрымання жыццёвых сітуацый з пункту гледжання магчымасці бяспечнай жыццядзейнасці чалавека; прымянення метадаў пазнання пры вывучэнні з’яў і працэсаў навакольнага свету.
Кампетэнцыя эмацыянальнай рэгуляцыі фарміруецца з дапамогай праяўлення вучнямі эмацыянальна-каштоўнасных адносін да навакольнага свету, аб’ектаў, з’яў і працэсаў прыроды; выказвання пазітыўных эмоцый у працэсе пазнання навакольнага свету.
Кампетэнцыя камунікацыі фарміруецца з дапамогай камунікатыўнай дзейнасці вучняў пры прыняцці розных пунктаў гледжання ў трактоўцы вынікаў назіранняў за аб’ектамі, з’явамі і працэсамі прыроды Зямлі; авалодання прыёмамі і аперацыямі інтэлектуальнай дзейнасці пры рабоце з рознымі крыніцамі прыродазнаўчанавуковай інфармацыі.
Кампетэнцыя кааперацыі фарміруецца праз развіццё ў вучняў навыкаў узгодненых дзеянняў пры дасягненні калектыўных вынікаў у каманднай (групавой) рабоце па рашэнні праблемных вучэбных задач, звязаных з уплывам стану навакольнага асяроддзя на здароўе чалавека і неабходнасцю яго аховы. 
Кампетэнцыя ўстойлівага асобаснага развіцця фарміруецца з дапамогай авалодання вучнямі навыкамі здаровага і экалагічна мэтазгоднага ладу жыцця, бяспечнага для чалавека і навакольнага асяроддзя; праяўлення валявых якасцяў пры дасягненні мэтаў самаразвіцця, у пазнанні прыроды і з’яў (працэсаў), якія адбываюцца ў ёй.
6. Спецыфіка вучэбнага прадмета заключаецца ў тым, што ён з’яўляецца састаўной часткай прыродазнаўчанавуковай адукацыі і накіраваны на фарміраванне цэласнага ўяўлення пра ўзаемасувязі чалавека і прыроды, развіццё пазнавальных інтарэсаў, экалагічнай культуры і адказных адносін да прыроды.
7. Рэкамендаваныя:
віды вучэбных заняткаў: урок (урок-віртуальная экскурсія, урок-даследаванне, урок-практыкум, інтэграваны ўрок, іншыя віды ўрокаў), вучэбнае праектаванне (даследаванне), іншыя віды вучэбных заняткаў;
формы арганізацыі вучэбнай дзейнасці вучняў: франтальная, калектыўная, групавая, парная, індывідуальная; 
метады навучання і выхавання, накіраваныя на актывізацыю самастойнай вучэбна-пазнавальнай дзейнасці вучняў (эўрыстычны метад, гульнявыя метады, метад праблемнага навучання, метад праектаў (даследаванняў), іншыя метады навучання і выхавання) у спалучэнні са славеснымі, практычнымі і нагляднымі;
віды вучэбнай дзейнасці вучняў: камунікатыўная, пазнавальная (даследчая, праектная, дзейнасць па мадэляванні), рэфлексіўна-рэгулятыўная.
Выбар відаў вучэбных заняткаў, форм арганізацыі вучэбнай дзейнасці вучняў, метадаў навучання і выхавання, відаў вучэбнай дзейнасці ажыццяўляецца настаўнікам самастойна на аснове дыдактычнай мэты вучэбных заняткаў у рамках вывучэння канкрэтнай тэмы, патрабаванняў да вынікаў вучэбнай дзейнасці вучняў, вызначаных у вучэбнай праграме, з улікам іх узроставых і індывідуальных асаблівасцяў.
Асаблівую ўвагу варта звярнуць на выкарыстанне ў адукацыйным працэсе відаў дзейнасці, якія спрыяюць фарміраванню функцыянальнай адукаванасці. Напрыклад, работа з рознымі крыніцамі інфармацыі (вучэбным дапаможнікам, вучэбным атласам, контурнай картай, картасхемамі, схемамі, табліцамі, электроннымі сродкамі навучання), удзел у дыскусіях па рашэнні праблемных сітуацый і іншыя віды дзейнасці. 
Важным аспектам адукацыйнага працэсу з’яўляюцца арганізацыя і правядзенне назіранняў, якія носяць навучальны характар і спрыяюць больш глыбокаму і асэнсаванаму вывучэнню тэарэтычнага вучэбнага матэрыялу, фарміраванню практычных уменняў, выяўленню сувязяў паміж тэарэтычнымі ведамі і практычнай дзейнасцю.
Практычныя работы праводзяцца з мэтай навучання прымяненню тэарэтычных ведаў у пэўных жыццёвых сітуацыях. Яны накіраваны на развіццё ўменняў выкарыстання геаграфічнай карты як крыніцы інфармацыі, нанясення аб’ектаў на контурную карту.
У развіцці наглядна-вобразных уяўленняў вучняў вялікім патэнцыялам валодае выкарыстанне розных відаў нагляднасці на вучэбных занятках: карт, картасхем, схем, тэлурыя, табліц, малюнкаў, калекцыі мінералаў і горных парод, натуральных аб’ектаў.
8. Чаканыя вынікі вывучэння зместу вучэбнага прадмета: 
8.1. асобасныя: 
праяўленне цікавасці да пазнання дасягненняў прыродазнаўчых навук і тэхналогій і іх выкарыстання ў розных сферах дзейнасці чалавека;
усведамленне неабходнасці адказных і беражлівых адносін да навакольнага асяроддзя і прыродных рэсурсаў;
дэманстрацыя адказных адносін да вучэння, гатоўнасць і здольнасць да самаразвіцця і самаадукацыі на аснове матывацыі да навучання і пазнання свету; 
праяўленне эмацыянальна-каштоўнасных адносін да навакольнага свету;
выказванне каштоўнасных адносін да геаграфічнай навукі і яе ролі ў вывучэнні прыроды і грамадства, уключаючы ўклад беларускіх вучоных у развіццё прыродазнаўчанавуковых ведаў;
праяўленне эмацыянальна-каштоўнасных адносін да навакольнага асяроддзя пры тлумачэнні неабходнасці захавання прыроды Зямлі;
прыняцце розных пунктаў гледжання ў трактоўцы вынікаў назіранняў за аб’ектамі і з’явамі (працэсамі) прыроды;
8.2. метапрадметныя:
правядзенне пошуку і адбору прыродазнаўчанавуковай інфармацыі, пераўтварэнне яе формы для вырашэння праблемных сітуацый і вучэбных задач; 
правядзенне назіранняў за прыроднымі аб’ектамі і з’явамі, выкарыстанне найпрасцейшых прыбораў і інструментаў па прызначэнні, уменне выказваць вынікі праведзенай работы рознымі спосабамі, выкарыстоўваць міжасобасныя формы ўзаемадзеяння і зносін у працэсе навучання;
прытрымліванне правіл бяспечных паводзін пры правядзенні назіранняў, апісанняў, вымярэнняў, экскурсій;
8.3. прадметныя:
вылучэнне і характарыстыка істотных прымет прыродных аб’ектаў, з’яў і працэсаў;
апісанне ўкладу падарожнікаў і першаадкрывальнікаў Старажытнасці і Сярэднявечча, эпохі Вялікіх геаграфічных адкрыццяў, сучасных даследчыкаў і вучоных Беларусі ў развіццё прыродазнаўчых навук;
развіццё ўменняў чытаць карту і разумець яе легенду, знаходзіць на глобусе і карце асноўныя геаграфічныя аб’екты, маршруты падарожнікаў і першаадкрывальнікаў, пазначаць і падпісваць іх на контурнай карце;
выяўленне прычынна-выніковых сувязяў паміж прыроднымі з’явамі і працэсамі, апісанне асноўных кампанентаў прыроды, абалонак Зямлі, апісанне ўласцівых ім прымет;
апераванне асноўнымі паняццямі (параўнанне і супастаўленне асноўных паняццяў, выкарыстанне вывучаных тэрмінаў у адпаведным кантэксце); 
валоданне асновамі прыродазнаўчанавуковых ведаў аб прыродзе Зямлі і асноўнымі метадамі навуковага пазнання, якія выкарыстоўваюцца ў прыродазнаўчых навуках;
валоданне практычнымі прыёмамі работы з рознымі крыніцамі інфармацыі, у тым ліку картаграфічнымі, асэнсаванне зместу карты (картасхемы), прасторавае ўяўленне вывучаемай тэрыторыі;
тлумачэнне прычын і следстваў узнікнення і развіцця прыродных з’яў і працэсаў;
ацэньванне наступстваў дзейнасці чалавека на прыроду.

ГЛАВА 2 
ЗМЕСТ ВУЧЭБНАГА ПРАДМЕТА «ЧАЛАВЕК І СВЕТ» У V КЛАСЕ.
АСНОЎНЫЯ ПАТРАБАВАННІ ДА ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ 
(1 гадзіна на тыдзень; усяго 35 гадзін, у тым ліку 1 гадзіна – рэзервовы час, 
2 гадзіны – абагульняльнае паўтарэнне)

	Змест вучэбнага прадмета
	Практычныя работы, назіранні, эскурсіі
	Асноўныя вучэбныя дзеянні
	Асноўныя патрабавані да вынікаў вучэбнай дзейнасці

	УВОДЗІНЫ
Свет вакол нас (3 гадзіны)

	Прырода Зямлі і чалавек. Целы і рэчывы. Кампаненты прыроды (горныя пароды, паветра, вада, жывыя арганізмы) і абалонкі Зямлі (цвёрдая, паветраная, водная і абалонка жыцця). З’явы прыроды. Значэнне ведаў пра прыроду Зямлі. 
Навукі аб прыродзе: астраномія, фізіка, хімія, геалогія, біялогія, геаграфія, экалогія. Што вывучае кожная з прыродазнаўчых навук. Значэнне прыродазнаўчых навук у жыцці людзей. 
Спосабы пазнання прыроды: назіранне, апісанне, вымярэнне, эксперымент. Прыборы і інструменты для вымярэння. Павелічальныя прыборы і інструменты. Сучасныя прыборы
	Назіранні
1. Назіранне за з’явамі прыроды (праводзіць у зручны час).
2. Назіранне за зменамі надвор’я (праводзіць у зручны час).
3. Феналагічныя назіранні (праводзіць у зручны час)
	Вылучэнне і характарыстыка істотных прымет прыродных аб’ектаў і з’яў.
Вылучэнне і параўнанне аб’ектаў вывучэння прыродазнаўчых навук.
Выкарыстанне найпрасцейшых прыбораў і інструментаў у адпаведнасці з прызначэннем.
Правядзенне назірання за прыроднымі аб’ектамі і з’явамі сваёй мясцовасці.
Параўнанне вынікаў назіранняў.
Вывучэнне правіл паводзін пры правядзенні назіранняў.
Іншыя вучэбныя дзеянні
	Вучань:
адрознівае натуральныя і штучныя целы прыроды;
усталёўвае прычынна-выніковыя сувязі паміж з’явамі прыроды, кампанентамі прыроды і абалонкамі Зямлі, якія яны ўтвараюць;
прыводзіць прыклады з’яў прыроды сваёй мясцовасці; 
вылучае аб’екты вывучэння прыродазнаўчых навук: астраноміі, фізікі, хіміі, геалогіі, біялогіі, геаграфіі, экалогіі;
прыводзіць прыклады карысці ведання прыродазнаўчых навук у найпрасцейшых жыццёвых сітуацыях;  
праводзіць назіранні за прыроднымі аб’ектамі і з’явамі;
адрознівае прыборы і інструменты па мэтавым прызначэнні;
вынікі назіранняў запісвае ў сшытак, робіць вывады;
параўноўвае вынікі сваіх назіранняў з вынікамі іншых вучняў;
прытрымліваецца правіл бяспечных паводзін пры правядзенні назіранняў

	ЗЯМЛЯ І СУСВЕТ (8 гадзін) 

	Тэма 1. Сусвет. Сонечная сістэма і нябесныя целы (4 гадзіны) 

	Сусвет. Галактыкі. Наша Галактыка – Млечны Шлях.
Зорнае неба. Зоркі. Адрозненні зорак. Сонца – найбліжэйшая да Зямлі зорка. Сузор’і.
Сонечная сістэма і яе будова. Планеты Сонечнай сістэмы. Групы планет. Памеры, скорасць руху, тэмпература планет.
Малыя целы Сонечнай сістэмы. Астэроіды, іх формы і памеры. Камета і яе будова. Метэорныя целы і метэарыты
	Назіранне
4. Знаходжанне зорак і сузор’яў на карце атласа і небасхіле (праводзіць у зручны час)
	Збор інфармацыі аб асноўных паняццях, іх параўнанне, вылучэнне якасных характарыстык.
Характарыстыка планет зямной групы і планет-гігантаў, параўнанне памераў Зямлі, Месяца і Сонца.
Арыентаванне па Палярнай зорцы ў Паўночным паўшар’і.
Абазначэнне на контурнай карце нябесных целаў.
Абмеркаванне асноўных асаблівасцяў малых нябесных целаў.
Удзел у дыскусіі аб спосабах абароны Зямлі ад небяспечных малых нябесных целаў.
Развіццё ўменняў праводзіць назіранні.
Правядзенне назірання за бачнымі нябеснымі целамі.
Паўтарэнне правілаў паводзін пры правядзенні назіранняў.
Іншыя вучэбныя дзеянні
	Вучань:
раскрывае сэнс асноўных паняццяў, дае вызначэнні тэрмінам: Сонца, Сонечная сістэма, Зямля;
выкарыстоўвае вывучаныя тэрміны ў адпаведным кантэксце;
называе ўваходзячыя ў склад Сусвету нябесныя целы і іх віды;
адрознівае нябесныя целы па памерах, вылучае буйныя і малыя нябесныя целы;
назірае на небасхіле зоркі і сузор’і ў яснае вячэрняе надвор’е;
называе зорку, якая размешчана бліжэй за ўсё да Сонца;
паказвае на карце зорнага неба ў атласе Млечны Шлях, тлумачыць, калі яго можна назіраць на небасхіле;
знаходзіць на карце зорнага неба ў атласе Палярную зорку, сузор’і Вялікая Мядзведзіца і Малая Мядзведзіца;
вызначае бакі гарызонту па Палярнай зорцы;
пералічвае планеты Сонечнай сістэмы па меры іх выдалення ад Сонца, адрознівае і параўноўвае планеты зямной групы і планеты-гіганты;
абмяркоўвае розныя спосабы абароны нашай планеты ад небяспечных малых нябесных целаў;
вынікі назірання запісвае ў сшытак, робіць вывады

	Тэма 2. Планета Зямля (4 гадзіны)

	Утварэнне Сонечнай сістэмы. Фарміраванне Зямлі. Форма і памеры Зямлі: сярэдні радыус Зямлі, даўжыня экватара. Унутраная будова Зямлі: ядро, мантыя, зямная кара. 
Кручэнне Зямлі вакол восі. Вынікі кручэння Зямлі і звязаныя з імі змены ў прыродзе. Тропікі і палярныя кругі.
Рух Зямлі вакол Сонца. Вынікі руху Зямлі і звязаныя з імі змены ў прыродзе. Дні раўнадзенства, дні сонцастаяння. Паясы асвечанасці Зямлі. 
Месяц – спадарожнік Зямлі. Фізічныя ўласцівасці Месяца. Бачны рух Месяца, яго асноўныя фазы: маладзік, першая чвэрць, поўня, апошняя чвэрць. Месячныя і сонечныя зацьменні. Уплыў Месяца на зямныя працэсы (прылівы і адлівы). Вывучэнне Месяца
	Назіранні
5. Назіранне за змяненнем становішча Сонца на небе: усход і захад, бачны шлях руху Сонца па небасхіле (праводзіць у зручны час).
6. Вызначэнне фаз Месяца (праводзіць у зручны час)
	Вылучэнне якасных характарыстык асноўных паняццяў.
Вывучэнне інфармацыі аб утварэнні Сонечнай сістэмы, кручэнні і руху Зямлі. 
Вылучэнне асаблівасцяў формы і памераў Зямлі.
Апісанне ўнутранай будовы Зямлі.
Знаходжанне на глобусе і абазначэнне на контурнай карце геаграфічных аб’ектаў.
Тлумачэнне прычын прыродных з’яў, звязаных з рухам і кручэннем Зямлі.
Выяўленне асноўных адрозненняў паясоў асветленасці Зямлі.
Паўтарэнне правілаў паводзін пры правядзенні назірання.
Правядзенне назірання за змяненнямі становішча Сонца на небасхіле.
Правядзенне назірання па вызначэнні фаз Месяца.
Вызначэнне і апісанне асноўных фаз Месяца, тлумачэнне іх асаблівасцяў.
Іншыя вучэбныя дзеянні
	Вучань:
раскрывае сэнс асноўных паняццяў, дае вызначэнне тэрмінам Месяц, геаграфічны полюс;
выкарыстоўвае вывучаныя тэрміны ў адпаведным кантэксце;
тлумачыць здагадку аб утварэнні Сонечнай сістэмы і нашай планеты;
называе асаблівасці формы і памераў Зямлі, сярэдні радыус і даўжыню экватара Зямлі;
называе паслядоўнасць фарміравання абалонак Зямлі;
апісвае ўнутраную будову Зямлі;
знаходзіць на глобусе і падпісвае на контурнай карце полюсы Зямлі, экватар, Паўночны тропік і Паўднёвы тропік, Паўночны палярны круг і Паўднёвы палярны круг, паясы асветленасці;
тлумачыць прычыны змены дня і ночы, сезонаў года, сонечных і месячных зацьменняў;
назірае змяненне становішча Сонца на небе: узыход і заход, бачны шлях руху Сонца па небасхіле на працягу дня, змены вышыні Сонца над гарызонтам на працягу года;
тлумачыць прычыны змены сезонаў года;
апісвае асноўныя адрозненні паясоў асветленасці Зямлі;
вызначае і адрознівае асноўныя фазы Месяца, тлумачыць іх асаблівасці: маладзік, першая чвэрць, поўня, апошняя чвэрць; 
адрознівае Месяц, «які расце», ад Месяца, «які старэе», тлумачыць, калі можна назіраць гэтыя фазы на начным небе, тлумачыць уплыў месяца на прыродныя з’явы (прылівы і адлівы);
вынікі назіранняў запісвае ў сшытак, робіць вывады;
прытрымліваецца правіл бяспечных паводзін пры правядзенні назіранняў

	ЯК ЛЮДЗІ АДКРЫВАЛІ ЗЯМЛЮ (5 гадзін)

	Тэма 3. Уяўленні пра аблічча Зямлі (2 гадзіны) 

	Аблічча Зямлі. Суша Зямлі: мацерыкі, астравы. Архіпелагі, паўастравы, перашыйкі. Часткі свету. Водная паверхня Зямлі: Сусветны акіян.
Уяўленне людзей	 у Старажытнасці пра форму Зямлі. Меркаванні і доказы шарападобнасці Зямлі (Піфагор, Арыстоцель, Анаксімандр, Эратасфен, Пталемей)
	Практычная работа 1. Нанясенне на контурную карту геаграфічных аб’ектаў, якія фарміруюць аблічча Зямлі, і вызначэнне іх адрозненняў
	Вызначэнне па фізічнай карце паўшар’яў месцазнаходжання геаграфічных аб’ектаў.
Параўнанне і выяўленне падабенстваў і адрозненняў акіянаў, мацерыкоў, астравоў, паўастравоў па памерах і канфігурацыі.
Апісанне і параўнанне ўяўленняў аб Зямлі людзьмі ў Старажытнасці.
Апісанне ўкладу навукоўцаў, якія даследавалі Зямлю, у развіццё геаграфічнай навукі.
Вызначэнне адрозненняў карт, створаных у Старажытнасці, ад сучасных карт, тлумачэнне прычын.
Выкананне практычнай работы, нанясенне на контурную карту геаграфічных аб’ектаў.
Іншыя вучэбныя дзеянні
	Вучань:
знаходзіць на фізічнай карце паўшар’яў і паказвае мацерыкі, часткі свету, акіяны, найбуйнейшыя астравы, архіпелагі;
вызначае па карце становішча геаграфічных аб’ектаў адносна бакоў свету; 
вылучае адрозненні геаграфічных аб’ектаў па становішчы, памерах і іншых прыкметах; 
параўноўвае ўяўленні аб Зямлі людзьмі ў Старажытнасці, адрознівае прадстаўленні старажытных індыйцаў, грэкаў, егіпцян; 
тлумачыць, як ўяўлялі Зямлю ў Старажытнай Русі;
называе імёны навукоўцаў, якія дасягнулі найбольшых вынікаў у даследаванні Зямлі, апісвае іх уклад у развіццё навукі; 
тлумачыць адрозненні карт, створаных у Старажытнасці, ад сучасных карт;
выконвае практычную работу, вынікі запісвае ў сшытак, робіць вывады

	Тэма 4. Падарожжы і адкрыцці (3 гадзіны)

	Падарожжы і навуковыя адкрыцці ў Старажытнасці. Першыя геаграфічныя адкрыцці. Падарожжы ў Сярэдневякоўе: Марка Пола, Афанасій Нікіцін.
Эпоха Вялікіх геаграфічных адкрыццяў: Хрыстафор Калумб, Васка да Гама, Фернан Магелан, Вілем Янсзан. Адкрыццё і даследаванні мацерыкоў: Джэймс Кук, Фадзей Белінсгаўзен і Міхаіл Лазараў.
Вытокі сучасных геаграфічных даследаванняў. Пакарэнне полюсаў: Роберт Піры, Руаль Амундсен. Вывучэнне Сусветнага акіяна: Тур Хеердал, Жак Пікар, Жак-Іў Кусто. Вывучэнне Зямлі з космасу (Юрый Гагарын). Даследаванне Антарктыды
	
	Вызначэнне па фізічнай карце паўшар’яў маршрутаў вядомых падарожнікаў і першаадкрывальнікаў.
Работа з картамі для нанясення маршрутаў падарожжаў на контурную карту.
Вызначэнне храналагічнай паслядоўнасці адкрыцця ўсіх мацерыкоў.
Вызначэнне ўплыву адкрыцця новых шляхоў на развіццё гандлю ў Старажытнасці і ў Сярэднявеччы.
Абмеркаванне падарожжаў, навуковых адкрыццяў і даследаванняў.
Работа з форзацам вучэбнага дапаможніка аб падарожніках і першаадкрывальніках, аналіз яго зместу.
Абмеркаванне значнасці падарожжаў і навуковых адкрыццяў для сучаснага свету.
Абмеркаванне адкрыцця палюсоў Зямлі і сучасных геаграфічных даследаванняў.
Нанясенне на контурную карту геаграфічных аб’ектаў.
Іншыя вучэбныя дзеянні
	Вучань:
называе прычыны, якія прывялі да Вялікіх геаграфічных адкрыццяў, тлумачыць наступствы; 
апісвае і параўноўвае падарожжы і адкрыцці, якія здзейснілі людзі ў Старажытнасці і ў Сярэднявеччы;
тлумачыць прычыны назвы эпохі Вялікіх геаграфічных адкрыццяў;
тлумачыць ўплыў адкрыцця новых транспартных шляхоў на развіццё гандлю ў Старажытнасці і ў Сярэднявеччы, у эпоху Вялікіх геаграфічных адкрыццяў;
устанаўлівае прычынна-выніковыя сувязі паміж пошукам Індыі і адкрыццём Амерыкі Хрыстафорам Калумбам; 
тлумачыць значэнне геаграфічных адкрыццяў XV – XVII стст.;
разглядае форзац вучэбнага дапаможніка аб падарожніках і першаадкрывальніках, адзначае іх дасягненні, выяўляе храналагічную паслядоўнасць адкрыцця ўсіх мацерыкоў;
знаходзіць і паказвае на карце паўшар’яў і пазначае на контурнай карце маршруты фінікійцаў, вікінгаў, «Вялікі шаўковы шлях», Марка Пола, Афанасія Нікіціна, Хрыстафора Калумба, Васка да Гамы, Фернана Магелана, Хуана Элькана, Вілема Янсзона, Джэймса Кука, Фадзея Белінсгаўзена і Міхаіла Лазарава;
распавядае і абмяркоўвае адкрыццё полюсаў Зямлі;
тлумачыць уклад у развіццё навукі Тура Хейердала, Жака Пікара, Жака-Іва Кусто;
прыводзіць прыклады сучасных геаграфічных даследаванняў

	ПРЫРОДА ЗЯМЛІ (16 гадзін)

	Тэма 5. Цвёрдая абалонка Зямлі (3 гадзіны) 

	Зямная кара і нетры Зямлі. Мінералы, горныя пароды, іх уласцівасці, састаў і прымяненне.
Карысныя выкапні. Радовішча. Віды карысных выкапняў: гаручыя, металічныя (рудныя) і неметалічныя (нярудныя). Карысныя выкапні Беларусі: калійная і каменная солі, торф, нафта, будаўнічы камень.
Выкарыстанне цвёрдай абалонкі Зямлі чалавекам. Змяненне чалавекам зямной паверхні і яе аднаўленне

	Практычная работа 2. Вызначэнне адрозненняў горных парод на прыкладзе мелу, пяску, граніту і солі
	Вылучэнне якасных характарыстык асноўнага паняцця.
Тлумачэнне адрозненняў зямной кары пад мацерыкамі і акіянамі.
Правядзенне параўнальнага аналізу розных тыпаў горных парод па іх уласцівасцях і паходжанні. 
Састаўленне пераліку горных парод і мінералаў сваёй мясцовасці, пошук інфармацыі аб іх выкарыстанні ў паўсядзённым жыцці.
Работа з форзацам вучэбнага дапаможніка аб будове Зямлі, аналіз яго зместу.
Вызначэнне па фізічнай карце паўшар’яў месцазнаходжання геаграфічных аб’ектаў, абазначэнне іх на контурнай карце.
Выяўленне выкарыстання і змянення зямной паверхні чалавекам.
Апісанне спосабаў здабычы карысных выкапняў.
Характарыстыка мерапрыемстваў па аднаўленні парушаных зямель.
Праяўленне пачуцця адказнасці за свае дзеянні ў дачыненні да ўздзеяння чалавека на прыроду Зямлі.
Выкананне практычнай работы па вызначэнні адрозненняў горных парод на прыкладзе мелу, пяску, граніту і солі.
Паўтарэнне правілаў бяспечных паводзін пры выкананні практычных работ.
Іншыя вучэбныя дзеянні
	Вучань:
дае вызначэнне тэрміна карысны выкапень, раскрывае сэнс паняцця і прымяняе яго пры апісанні працэсаў і з’яў прыроды;
параўноўвае таўшчыню зямной кары пад мацерыкамі і акіянамі па малюнку ў атласе;
характарызуе склад зямной кары;
тлумачыць адрозненні горных парод і іх уласцівасцяў;
разглядае форзац вучэбнага дапаможніка аб будове Зямлі, адзначае глыбіню залягання ядра, мантыі і зямной кары;
прыводзіць прыклады выкарыстання чалавекам горных парод і мінералаў сваёй мясцовасці, выкарыстання карысных выкапняў у паўсядзённым жыцці;
знаходзіць і паказвае на фізічнай карце Беларусі радовішчы каменнай і калійнай соляў, торфу, нафты, будаўнічага каменя;
пазначае і падпісвае радовішчы каменнай і калійнай соляў, торфу, нафты, будаўнічага каменя на контурнай карце Беларусі;
называе карысныя выкапні, якімі багатая наша краіна;
прыводзіць прыклады выкарыстання карысных выкапняў у паўсядзённым жыцці;
вызначае і паказвае на карце карысныя выкапні, якія здабываюць на тэрыторыі свайго раёна, вобласці;
называе і характарызуе спосабы здабычы карысных выкапняў, тлумачыць адрозненні;
прыводзіць прыклады парушэння паверхні Зямлі пры здабычы карысных выкапняў, мерапрыемстваў па аднаўленні парушаных зямель;
вызначае адрозненні горных парод;
выконвае практычную работу, вынікі запісвае ў сшытак, робіць вывады;
прытрымліваецца правіл бяспечных паводзін пры вызначэнні адрозненняў горных парод

	Тэма 6. Паветраная абалонка Зямлі (4 гадзіны)

	Паветраная абалонка Зямлі. Уласцівасці паветра: бясколернае, празрыстае, не мае пастаяннага аб’ёму і ўласнай формы, мае вагу; сціскаецца, пры награванні пашыраецца, а пры ахаладжэнні сціскаецца; дрэнна праводзіць цяпло; цёплае паветра паднімаецца ўверх.
Тэмпература  паветра.  Награванне  паветра.  Змяненне  тэмпературы  паветра на працягу сутак і на працягу года. Вымярэнне тэмпературы паветра.
Перамяшчэнне паветра. Вецер. Прычыны ўтварэння ветру. Характарыстыкі ветру: напрамак, сіла і хуткасць. Значэнне ветру ў прыродзе і для жывых арганізмаў.
Забруджванне паветра. Крыніцы забруджвання паветра: прыродныя і штучныя.
Кіслотны дождж. Захаванне чысціні паветра
	Назіранні
7. Назіранне за змяненнем тэмпературы паветра на працягу дня (праводзіць у зручны час).
8. Назіранне за ветрам (праводзіць у зручны час)
	Вылучэнне якасных характарыстык асноўнага паняцця.
Тлумачэнне прычын ўтрымання паветранай абалонкі ў Зямлі.
Вымярэнне тэмпературы паветра.
Тлумачэнне прычын змянення тэмпературы паветра на працягу сутак і года, прычын утварэння ветру.
Выяўленне прычын награвання паветра на розных тэрыторыях.
Выяўленне прычынна-выніковых сувязяў паміж тэмпературай паветра і тэмпературай зямной паверхні.
Правядзенне назіранняў за змяненнем тэмпературы паветра і ветрам на працягу дня.
Характарыстыка крыніц забруджвання паветра.
Абмеркаванне наступстваў забруджвання паветра, тлумачэнне спосабаў захавання чысціні паветра.
Іншыя вучэбныя дзеянні
	Вучань:
дае вызначэнне тэрміна паветра, раскрывае сэнс паняцця і прымяняе яго пры апісанні працэсаў і з’яў прыроды;
тлумачыць прычыны ўтрымання паветранай абалонкі ў Зямлі;
называе газы і прымесі, з якіх складаецца паветра, тлумачыць суадносіны газаў у складзе паветра;
прыводзіць прыклады выкарыстання уласцівасцяў паветра чалавекам і жывёламі;
устанаўлівае прычынна-выніковыя сувязі паміж тэмпературай паветра і тэмпературай зямной паверхні;
тлумачыць прычыны змянення тэмпературы паветра на працягу сутак і года (награванне зямной паверхні, вугал падзення сонечных прамянёў, сутачныя і сезонныя змены);
выяўляе прычыны руху паветра і перамяшчэння паветра;
характарызуе кірунак, сілу і хуткасць ветру, тлумачыць адрозненні;
тлумачыць значэнне ветру для жывых арганізмаў і ў жыцці чалавека, прыводзіць прыклады;
вызначае кірунак і сілу ветру па мясцовых прыкметах, адрознівае вецер па сіле і хуткасці;
праводзіць назіранне, вымярае тэмпературу паветра на працягу дня, вынікі запісвае ў сшытак, робіць вывады;
называе і характарызуе асноўныя крыніцы забруджвання паветра, прапануе меры па захаванню яго чысціні;
тлумачыць прычыны забруджвання паветранай абалонкі Зямлі;
прытрымліваецца правіл бяспечных паводзін пры правядзенні назіранняў

	Тэма 7. Водная абалонка Зямлі (5 гадзін)

	Вада на Зямлі. Уласцівасці вады: не мае пастаяннай формы, захоўвае свой аб’ём; цеплавое расшырэнне вады. Вада – растваральнік.
Сусветны акіян. Акіяны, моры, залівы і пралівы. Уласцівасці вод Сусветнага акіяна.
Кругаварот вады ў прыродзе. Воды сушы. Рака: выток, вусце, рэчышча. Азёры, вадасховішчы, сажалкі і каналы. Балоты. Леднікі. Падземныя воды.
Аблокі. Тыпы аблокаў: перыстыя, кучавыя, слаістыя. Воблачнасць. Ападкі і іх утварэнне. Віды ападкаў: цвёрдыя, вадкія, па працягласці: заложныя, ліўневыя, імжыстыя. 
Чаму на Зямлі не хапае прэснай вады. Расход прэснай вады на побытавыя патрэбы. Ахова вод
	Практычная работа 3. Вызначэнне ўласцівасцей вады.
Практычная работа 4. Вызначэнне па карце найбуйнейшых рэк і азёр Беларусі, нанясенне іх на контурную карту.
Назіранні
9. Назіранне за аблокамі і ападкамі (праводзіць у зручны час).
10. Назіранне за вынікамі ўплыву чалавека на водныя аб’екты (раку, возера, сажалку) сваёй мясцовасці (праводзіць у зручны час)
	Вылучэнне якасных характарыстык асноўнага паняцця.
Тлумачэнне прычын салёнасці вады.
Вызначэнне адрозненняў паміж морамі, залівамі і пралівамі.
Вызначэнне па фізічнай карце паўшар’яў месцазнаходжаньня геаграфічных аб’ектаў.
Абазначэнне геаграфічных аб’ектаў на контурнай карце.
Выяўленне прычынна-выніковых сувязяў пастаяннага абмену вадой паміж Сусветным акіянам і сушай.
Характарыстыка вод сушы, частак ракі.
Вызначэнне адрозненняў паміж паверхневымі і падземнымі водамі.
Тлумачэнне працэсаў утварэння аблокаў і ападкаў.
Выяўленне прычынна-выніковых сувязяў недахопу прэснай вады ў свеце.
Характарыстыка выкарыстання вады чалавекам.
Развіццё ўменняў назірання і аналізу змяненняў у прыродзе пад уздзеяннем чалавека.
Выкананне практычных работ па выяўленні ўласцівасцяў вады, вызначэнні па карце найбуйнейшых рэк і азёр Беларусі, нанясенне іх на контурную карту.
Правядзенне назірання за аблокамі і ападкамі, вынікамі ўплыву чалавека на водныя аб’екты сваёй мясцовасці.
Іншыя вучэбныя дзеянні
	Вучань:
дае вызначэнне тэрміна вада, раскрывае сэнс паняцця і прымяняе яго пры апісанні працэсаў і з’яў прыроды;
называе і тлумачыць склад воднай абалонкі Зямлі;
тлумачыць, дзе больш за ўсё прэснай вады, тлумачыць прычыны;
прыводзіць прыклады выкарыстання ўласцівасцяў вады чалавекам;
тлумачыць прычыны салёнасці марской вады; вылучае і тлумачыць адрозненні паміж морамі, залівамі і пралівамі, прыводзіць прыклады;
знаходзіць і паказвае на карце найбуйнейшыя моры, залівы, пралівы, самае глыбокае возера, найбуйнейшыя рэкі і азёры Беларусі;
падпісвае геаграфічныя аб’екты на контурнай карце;
тлумачыць працэс кругазвароту вады ў прыродзе;
называе водныя аб’екты, якія складаюць воды сушы, часткі ракі;
вызначае і адрознівае выток і вусце ракі, левы і правы бераг ракі па карце;
тлумачыць працэсы ўтварэння аблокаў і ападкаў, называе прычыны;
адрознівае аблокі па знешнім выглядзе;
адрознівае тыпы і віды ападкаў па працягласці;
візуальна ацэньвае воблачнасць;
тлумачыць расход вады на бытавыя патрэбы, вылучае найбольш рэсурсазатратныя;
тлумачыць прычыны забруджвання водных рэсурсаў і недахопу прэснай вады ў свеце, выказвае сваё стаўленне да дадзенай сітуацыі, прапануе шляхі вырашэння;
вынікі назіранняў запісвае ў сшытак, робіць вывады;
выконвае практычныя работы, вынікі запісвае ў сшытак, робіць вывады;
прытрымліваецца правіл бяспечных паводзін пры выкананні практычных работ, правядзенні назіранняў

	Тэма 8. Жывая абалонка Зямлі (4 гадзіны)

	Жыццё на Зямлі. Разнастайнасць жывых арганізмаў. Умовы жыцця. Асноўныя асяроддзі пражывання: наземна-паветранае, воднае, глебавае.
Глеба. Састаў і ўласцівасці глебы. Утварэнне глебы. Глебаўтваральная парода. Урадлівасць глеб. Гумус. Разнастайнасць глеб.
Уплыў чалавека на прыроду Зямлі. Прычыны змены прыроды. Выкарыстанне чалавекам жывых арганізмаў. Ахова прыроды Зямлі
	Практычная работа 5. Вызначэнне саставу глебы.
Назіранне
11. Назіранне за зменамі ў прыродзе сваёй мясцовасці пад уздзеяннем чалавека (праводзіць у зручны час).
Экскурсія
Назіранне за прыродным (прыродна-антрапагенным) аб’ектам сваёй мясцовасці (праводзіць у зручны час)
	Збор інфармацыі аб асноўных паняццях, іх параўнанне і супастаўленне, вылучэнне якасных характарыстык.
Адрозненне груп жывых арганізмаў.
Тлумачэнне ўплыву ўмоў жыцця на асаблівасці будовы і жыццядзейнасць жывых арганізмаў.
Адрозненне асяроддзяў пражывання жывых арганізмаў і характарыстыка ўмоў жыцця.
Тлумачэнне ўплыву ўмоў жыцця на асаблівасці будовы і жыццядзейнасці жывых арганізмаў.
Тлумачэнне складу і ўласцівасцяў глебы, прычын разбурэння глеб.
Адрозненне ўмоў і тлумачэнне працэсу глебаўтварэння.
Вызначэнне складу глебы.
Тлумачэнне неабходнасці захавання натуральнага прыроднага асяроддзя.
Тлумачэнне мер па ахове прыроды Зямлі і Беларусі.
Развіццё ўменняў назірання і аналізу змяненняў у прыродзе пад уздзеяннем чалавека.
Выкананне практычнай работы па вызначэнні складу глебы.
Правядзенне назірання за змяненнямі прыроды сваёй мясцовасці пад уздзеяннем чалавека.
Іншыя вучэбныя дзеянні
	Вучань:
дае вызначэнні тэрмінаў: умовы жыцця, глеба;
раскрывае сэнс асноўных паняццяў і прымяняе іх пры апісанні працэсаў і з’яў прыроды;
называе і адрознівае групы жывых арганізмаў;
тлумачыць уплыў умоў жыцця на асаблівасці будовы і жыццядзейнасць жывых арганізмаў, прыводзіць прыклады прыстасавання жывёл і раслін да ўмоў жыцця;
называе асноўныя ўласцівасці глебы, апісвае працэс глебаўтварэння;
адрознівае ўрадлівыя і няўрадлівыя глебы, прыводзіць прыклады, тлумачыць прычыны адрозненняў;
называе прычыны разбурэння глеб;
апісвае змяненне прыроды Зямлі чалавекам, называе прычыны змяненняў, прыводзіць прыклады;
называе прыклады асабістага ўкладу ў захаванне прыроды роднага краю;
тлумачыць прычыны змяненняў у прыродзе сваёй мясцовасці, выказвае сваё стаўленне да дадзенай сітуацыі;
вызначае склад глебы;
вынікі назірання запісвае ў сшытак, робіць вывады;
прытрымліваецца правіл бяспечных паводзін пры выкананні практычнай работы, правядзенні назіранняў;
апісвае геаграфічнае становішча, умовы надвор’я, асаблівасці расліннага покрыва і жывёльнага свету прыроднага аб’екта сваёй мясцовасці;
выяўляе змяненні навакольнага асяроддзя пад уздзеяннем чалавека;
выконвае практычную работу, вынікі запісвае ў сшытак, робіць вывады пра ўплыў чалавека на навакольнае асяроддзе і спосабы захавання прыродных аб’ектаў сваёй мясцовасці



[bookmark: _GoBack]
